OpenLLM-France/wikimedia huggingface dataset:
# Partit Comunista d'El Salvador

Partit Comunista d'El Salvador (PCS) és un partit històric del Salvador i una de les cinc faccions integrants del Frente Farabundo Martí para la Liberación Nacional (FMLN).
Va ser fundat el 30 de març de 1930. El 1932 es va adherir al moviment insurgent conduït per dirigents indígenes, entre els que estaven Feliciano Ama, Francisco Sánchez i Modesto Ramírez.
Alguns membres del PCS van participar en les jornades cíviques d'abril de 1944. Aquell mateix mes, els comunistes van fundar la Unión Nacional de Trabajadores (UNT).
El 12 de desembre de 1944, membres del PCS van participar en el combat del Llano del Espino, Ahuachapán, intent de diferents grups de fer una revolta armada per enderrocar el govern de l'oligarquia salvadorenca que va ser avortat per l'exèrcit. El 1967 va participar en el partit Acción Renovadora. En 1969 va donar suport a les forces armades i a l'oligarquia salvadorenca en la guerra contra Hondures.
El 1970 va participar en el partit Unión Democrática Nacionalista; i de 1972 a 1977 en la Unión Nacional Opositora (UNO). Fins a finals dels anys setanta, el PCS sempre va considerar que la lluita guerrillera era impossible al Salvador i que l'únic que podia ocórrer era la insurrecció. El 1979, van haver de reconèixer que estaven equivocats i van formar les Fuerzas Armadas de Liberación (FAL) per incorporar-se a la lluita de guerrilles que ja s'havia consolidat al país.
El 10 d'octubre de 1980, juntament amb tres altres formacions polítiques (una cinquena s'hi afegiria més tard), formaren el Frente Farabundo Martí para la Liberación Nacional (FMLN). En 1992 se signen els Acords de Pau de Chapultepec. El 5 d'agost de 1995, en el IX Congrés extraordinari del partit, decideix dissoldre's, juntament amb les altres quatres faccions. Desapareixeren les estructures internes dels cinc partits integrants del FMLN, formant-se una organització única.
En l'actualitat, els seus antics militants formen part dels anomenats "ortodoxos" dins del FMLN, oposats als "renovadors" (militants de les antigues FPL). Tensions entre ambdós grups van dur a renúncies d'alguns militants al juny (305 militants) i juliol (305) del 2005.
El candidat del FMLN a les darreres eleccions presidencials de 2004 va ser l'històric dirigent del PCS, Schafik Handal, qui va ser derrotat per l'ultradretà Elías Antonio Saca González (ARENA).

## Referències

* ↑ «Miguel Mármol». EcuRed. [Consulta: September 1, 2020].

## Enllaços externs

* Aproximació a la història del PC d'El Salvador (castellà)
# Oulad M'Hamed

Oulad M'Hamed (en àrab أولاد امحمد, Ūlād Imḥammad; en amazic ⵡⵍⴰⴷ ⵎⵃⴰⵎⴷ) és una comuna rural de la província de Settat, a la regió de Casablanca-Settat, al Marroc. Segons el cens de 2014 tenia una població total de 10.187 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Pau Morales Prat

Pau Morales Prat (Reus, segle XVII - Valls, 12 de juny de 1734) va ser un pintor i daurador català.
Nascut a Reus dins de l'últim terç del segle xvii, era fill d'un terrissaire. El 29 de novembre de 1697 es va casar a Valls, amb Paula Anglès, vídua del manescal de Guimerà Andreu Castanyer, i l'any següent es va establir en aquesta vila, al carrer de l'Església, on va viure fins a la seva mort, el 1734. El 1699 va guanyar el concurs establert per al daurat del retaule major de l'església de Sant Joan Baptista, a Valls, que s'oferí a fer per 6.000 lliures. Es contractà després per a fer el daurat i l'estofat del retaule de la confraria dels fadrins o de Sant Esteve (1704), treball cancel·lat posteriorment, el de la confraria dels corders i espardenyers o de Santa Caterina (1718), va fer alguns treballs menors de pintura a la capella de les Ànimes (1718) i també al Novenari de les Ànimes (1721), policromà i daurà el retaule de la confraria dels mercaders i artistes o de la Concepció de Maria i el Sacratíssim Nom de Jesús (1721).
Junt amb el seu fill Francesc Morales Anglès, daurà el retaule de la confraria dels ferrers o de Sant Eloi i Sant Antoni de Pàdua (1724). Daurà un retaule a Barberà que havia tallat Isidre Espinalt i Travera (1725-1726). El 1729, també amb el seu fill Francesc, va fer treballs de policromia i daurat a la capella de la confraria dels pagesos o de Sant Pere i Sant Isidre, de Valls. El 1732 daurava el retaule de Sant Isidre, a Altafulla.

## Referències

* ↑ Llibre d'òbits de la parròquia de Sant Joan Baptista de Valls, 1734-1765, 1734, p. 11.
* ↑ Llibre III de matrimonis de la parròquia de Sant Joan Baptista de Valls, 1694-1720, 1697, p. 59.
* 1 2 Olivé i Ollé, Francesc «El daurat del retaule major de l'església parroquial de Sant Joan Baptista de Valls, obra del daurador Magí Torrebruna (1699-1702)». Quaderns de Vilaniu, 54, 2008, pàg. 74-75.
* ↑ Mata de la Cruz, Sofia «Artistes i artesans del Camp de Tarragona entre el segle xvi i el XVIII. Notes d'arxiu». Quaderns de Vilaniu, 54, 2008, pàg. 8-9.
* ↑ Olesti Trilles, Josep. Diccionari biogràfic de reusencs. Reus: l'Ajuntament, 1992, p. 469.
# Paraluteres arqat

Paraluteres arqat és una espècie de peix de la família dels monacàntids i de l'ordre dels tetraodontiformes.

## Hàbitat

És un peix marí, de clima tropical i demersal.

## Distribució geogràfica

Es troba a Egipte.

## Observacions

És inofensiu per als humans.

## Referències

* ↑ Bleeker P., 1865-1869. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Vol. V. Baudroies, Ostracions, Gymnodontes, Balistes. Atlas Ichthyol. v. 5 . 1-152.
* ↑ World Register of Marine Species (anglès)
* ↑ Clark, E. & Gohar, H. A. F., 1953. The fishes of the Red Sea: Order Plectognathi. Publications Marine Biological Station Al Ghardaqa Núm. 8: 1-80, 2 maps, Pls. 1-5.
* 1 2 «Paraluteres arqat» (en anglès). FishBase. Froese, Rainer; Pauly, Daniel (editors).
* ↑ FishBase (anglès)
* ↑ Goren, M. i M. Dor, 1994. An updated checklist of the fishes of the Red Sea (CLOFRES II). The Israel Academy of Sciences and Humanities, Jerusalem, Israel. 120 p.

## Bibliografia

* Bussing, W.A. i R.J. Lavenberg, 1995. Monacanthidae. Cachúas, lijas. p. 1278-1280. A: W. Fischer, F. Krupp, W. Schneider, C. Sommer, K.E. Carpenter i V. Niem (eds.) Guia FAO para Identificación de Especies para los Fines de la Pesca. Pacífico Centro-Oriental. 3 Vols. FAO, Roma.
* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hutchins, J.B., 1984. Monacanthidae. A: W. Fischer i G. Bianchi (eds.) FAO species identification sheets for fishery purposes. Western Indian Ocean (Fishing Area 51). Vol. 3. FAO, Roma. pag. var.
* Hutchins, J.B., 2001. Monacanthidae. Filefishes (leatherjackets). p. 3929-3947. A: K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.S. 2006: Fishes of the world. Quarta edició. John Wiley & Sons, Inc. Hoboken, Nova Jersey, Estats Units. 601 p.
* Tortonese, E., 1979. Monacanthidae. p. 643. A: J. C. Hureau i Th. Monod (eds.) Check-list of the Fishes of the north-eastern Atlantic and of the Mediterranean (CLOFNAM). UNESCO, París. Vol. 1.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Patricia Rivera

Patricia Martínez Rivera (nascuda el 25 de juliol de 1956, Saltillo, Coahuila) coneguda artísticament com a Patricia Rivera és una actriu mexicana de cinema i televisió.
Va realitzar el seu debut cinematogràfic a la pel·lícula Passió Inconfessable filmada el 1974 i per la censura es va estrenar l'any 1978.

## Filmografia

* The Onyx of Wall Street (2018) Maria
* Las Dos Michoacanas (2011) Martha
* Marina del Otro Lado del Tiempo (2000)
* Mujer de la calle (1994) Chelo
* Hades (1993) com Adriana
* Johnny cien pesos (1993) com Gloria
* La lotería (1993) com Sara
* Rosa De Dos Aromas (1989) com Marlene
* Tres Mexicanos Ardientes (1986) com Rita
* Los malvivientes (1984) com Karla
* El embustero (1983) com Rosita
* Un hombre llamado el Diablo (1983) com Julia Rojas
* Presos sin culpa (1982)
* Los guaruras (1982) com Alicia
* El color de nuestra piel (1981) com Beatriz Torres
* La pachanga (1981) com Elodia
* Las siete cucas (1981) filla gran
* Las braceras (1981) com Marcela
* Perro Callejero 2 (1981) com La Negra
* La cosecha de mujeres (1981)
* El sátiro (1980)
* Como México no hay dos (1980)
* Búscando un campeón (1980)
* El jinete de la muerte (1980)
* Verano salvaje (1980) com Martha
* Las cabareteras (1980)
* Frontera brava (1980)
* Me olvidé de vivir (1980)
* Tres de presidio (1980)
* Virginidad perdida (1979)
* El cazador de tiburones (1979) com Juanita
* Discoteca fin de semana (1979) com Lucy
* Tres de presidio (1978) infermera
* El tren de la muerte (1978) com Estela
* El fascista, la beata y su hija desvirgada (1978) com Gloria
* Muerte a sangre fría (1978)
* El arracadas (1978) com Elena Carrillo
* Pasión inconfesable (1974) com Irene

## Televisió

* Con toda el alma (1995) com Sofía De Linares
* Papá soltero (1988)
* Pasión y poder (1988) com Patricia
* Muchacha de barrio (1979) com Elena.

## Referències

* ↑ «La saltillense que enamoró a Vicente Fernández; Patricia Rivera y su historia de amor prohibida» (en castellà). [Consulta: 14 desembre 2023].
* ↑ «Pasión Inconfesable (1978)» (en espanyol de Mèxic). [Consulta: 5 agost 2022].
# Patricia Racette

Patricia Racette (Manchester, Nou Hampshire, 23 de juny de 1965) és una soprano estatunidenca que ha actuat durant 25 anys amb l'Òpera de San Francisco (SFO) i com a convidada amb altres companyies líders.
Iniciada en el món de la música de jazz i de cabaret, això no ha estat obstacle perquè Patricia Racette hagi estat aclamada i reconeguda internacionalment també per les seves interpretacions en Madama Butterfly, Tosca, Peter Grimes, Jenůfa, Kàtia Kabànova, i els tres papers principals de soprano a Il Trittico. Ha actuat en els escenaris de La Scala, el Metropolitan Opera, el Royal Opera House i el Gran Teatre del Liceu entre molts altres.

## Referències

* ↑ «Recital de la soprano Patricia Racette en el Teatro Real de Madrid» (en castellà). Clásica2. [Consulta: 31 octubre 2018].
* ↑ Gullo, Patrick. «San Francisco Conservatory of Music to Present Soprano Patricia Racette with Honorary Doctorate at 2017 Commencement» (en anglès). SFCM. [Consulta: 31 octubre 2018].
* ↑ Kuiper, Kathleen. «Biografia» (en anglès). Britannica. [Consulta: 30 octubre 2018].
# Parley

Parley és un programa de memorització desenvolupat per KDE i que forma part del seu projecte educatiu Kdeedu. Anteriorment era conegut com a KVocTrain, fins que va ser reanomenat en el llançament del KDE 4.
Encara que originalment va ser concebut per a l'aprenentatge d'idiomes pot ser usat per a la memorització d'una gran diversitat de temes. Parley permet a l'usuari crear diferents tipus de proves perquè l'ajudin. Els usuaris poden compartir i descarregar les llistes de vocabularis. Utilitza el format de fitxers XML que és suportat per KWordQuiz, Kanagram i KHangMan i que es pot compartir fàcilment.

## Característiques

* Té diferents tipus d'exercicis: Barreja de lletres, Opció múltiple, Proves escrites, Exemples, Formació d'articles, Comparació de formes, Conjugació, sinònims, antònims.
* Ràpid sistema de proves amb totes les opcions en un quadre de diàleg.
* Suport per a més de dos idiomes.
* Cerca de paraules.
* Gestió de la sessió.
* Comparteix i descàrrega vocabulari.

## Enllaços externs

* Lloc web de Parley
# Pau Cendrós López

Pau Cendrós López (Palma, 1 d'abril de 1987) és un futbolista professional mallorquí que juga com a lateral dret a la UE Sant Julià.

## Biografia

Jugador procedent dels equips inferiors del RCD Mallorca. El 2007 se n'anà cedit al Benidorm CE, a Segona Divsió B, sent titular indiscutible i arribant a jugar la fase d'ascens a Segona Divisió. A la temporada 2008/2009 actuà com cedit en el Club Deportivo Tenerife i a la temporada 2009/2010, també com a cedit, al Llevant.

## Referències

* ↑ «Perfil i estadístiques de Pau Cendrós» (en anglès). transfermarkt.de. [Consulta: 24 setembre 2012].
* ↑ Cendrós parteix al Tenerife al web del Reial Mallorca
* ↑ Pau Cendros fitxa pel Llevant

## Enllaços externs

* Fitxa del jugador al web del RCD Mallorca
# Pau Castanyer

Pau Castanyer és el nom dels següents personatges:
* Pau Castanyer i Bachs (Girona, 1958), músic i compositor
* Pau Castanyer i Fe (Palma, 1983), poeta i dramaturg Arxivat 2011-11-20 a Wayback Machine.
# Pelusa

Pelusa és una pel·lícula espanyola de comèdia musical estrenada en 1960, dirigida per Javier Setó i protagonitzada en el paper principal per Marujita Díaz.

## Sinopsi

En el Gran Circ Solferino, dirigit per don Solferino, la jove Pelusa viu amb el seu pare alcohòlic, el pallasso Rock. Ella està enamorada del trapezista Darsey, qui no li fa cas. Un dia l'empresària Fifi Lemaire ofereix a Pelussa una bona feina a París. Mentre triomfa en la capital francesa com a artista de varietats, descobreix que en realitat Fifi Lemaire és la seva mare i que va abandonar al seu pare quan ella era molt petita. Convertida ja en una gran artista internacional, torna al cada vegada més necessitós Gran Circ Solferino per a tirar-ho endavant amb la seva presència i a més recuperar l'amor del trapezista Darsey.

## Repartiment

* Marujita Díaz
* Tito García
* Diana Lorys
* Roberto Rey
* Antonio Riquelme
* Viviane Romance
* Espartaco Santoni
* Salvador Soler Marí

## Premis

Pel seu paper protagonista en la pel·lícula Marujita Díaz va ser guardonada amb el premi a la millor actriu Premis del Sindicat Nacional de l'Espectacle de 1960.

## Referències

* ↑ «Pelusa». ABC. Arxivat de l'original el 2019-06-20. [Consulta: 9 març 2020].
* ↑ «Se han concedido los premios cinematográficos del Sindicato Nacional del Espectáculo». ABC, 31-01-1961. [Consulta: 9 març 2020].
* ↑ «Marujita Díaz: Todo lo que nunca se atrevió a contar». ABC, 29-06-2015. [Consulta: 9 març 2020].

## Enllaços externs

* Presentació de la pel·lícula al programa Cine de barrio per part de Concha Velasco amb Manuel Lombo com a invitat. (4 de novembre de 2017)
# Aftenia (cràter)

Aftenia és un cràter d'impacte en el planeta Venus de 7 km de diàmetre. Porta el nom d'un antropònim moldau, i el seu nom va ser aprovat per la Unió Astronòmica Internacional el 1997.

## Referències

* ↑ «Aftenia». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Saucrobotys

Saucrobotys és un gènere d'arnes de la família Crambidae.

## Taxonomia

* Saucrobotys fumoferalis (Hulst, 1886)
* Saucrobotys futilalis (Lederer, 1863)

## Referències

* ↑ «GlobIZ search». [Consulta: 30 desembre 2018].
# Redingtonita

La redingtonita és un mineral de la classe dels sulfats, que pertany al grup de l'halotriquita. Rep el seu nom de la mina de mercuri Redington, a Califòrnia (Estats Units), on va ser descoberta.

## Característiques

La redingtonita és un sulfat de fórmula química Fe$^{2+}$Cr₂(SO₄)₄·22H₂O. Cristal·litza en el sistema monoclínic, i acostuma a trobar-se de manera massiva, amb una fina estructura fibrosa paral·lela. La seva duresa a l'escala de Mohs és 2.
Segons la classificació de Nickel-Strunz, la redingtonita pertany a «07.CB: Sulfats (selenats, etc.) sense anions addicionals, amb H₂O, amb cations de mida mitjana» juntament amb els següents minerals: dwornikita, gunningita, kieserita, poitevinita, szmikita, szomolnokita, cobaltkieserita, sanderita, bonattita, aplowita, boyleïta, ilesita, rozenita, starkeyita, drobecita, cranswickita, calcantita, jôkokuïta, pentahidrita, sideròtil, bianchita, chvaleticeïta, ferrohexahidrita, hexahidrita, moorhouseïta, niquelhexahidrita, retgersita, bieberita, boothita, mal·lardita, melanterita, zincmelanterita, alpersita, epsomita, goslarita, morenosita, alunògen, metaalunògen, aluminocoquimbita, coquimbita, paracoquimbita, romboclasa, kornelita, quenstedtita, lausenita, lishizhenita, römerita, ransomita, apjohnita, bilinita, dietrichita, halotriquita, pickeringita, wupatkiïta i meridianiïta.

## Formació i jaciments

Va ser descoberta a la mina de mercuri Redington, situada a la localitat de Knoxville, al comtat de Napa, a Califòrnia (Estats Units). També ha estat descrita al llac Alexandrina, a Murray Riverlands (Austràlia Meridional). Es tracta dels dos únics indrets a on ha estat trobada aquesta espècie mineral.

## Referències

* ↑ «Redingtonite» (en anglès). Mindat. [Consulta: 19 juliol 2017].
* ↑ «The New IMA List of Minerals – A Work in Progress – Updated: May 2017» (en anglès). International Mineralogical Association. Arxivat de l'original el 10 d’agost 2019. [Consulta: 19 juliol 2017].
# Resolució 583 del Consell de Seguretat de les Nacions Unides

La Resolució 583 del Consell de Seguretat de les Nacions Unides, aprovada per unanimitat el 18 d'abril de 1986 després de recordar les resolucions anteriors del Consell sobre el tema, així com l'estudi de l'informe del Secretari General de les Nacions Unides sobre la Força Provisional de les Nacions Unides a Líban (FPNUL) aprovada a la Resolució 426 (1978), el Consell va decidir prorrogar el mandat de la FPNUL durant tres mesos més fins al 19 de juliol de 1986.
El Consell va tornar a refermar el mandat de la Força i va demanar al Secretari General que informés sobre els progressos realitzats en relació amb l'aplicació de les resolucions 425 (1978) i 426 (1978).

## Vegeu també

* Llista de resolucions del Consell de Seguretat de les Nacions Unides 501 a la 600 (1982 - 1987)
* Guerra Civil Libanesa

## Enllaços externs

* PDF Text de la Resolució a UN.org
# Resolució 581 del Consell de Seguretat de les Nacions Unides

La Resolució 581 del Consell de Seguretat de les Nacions Unides, aprovada el 13 de febrer de 1986 després d'escoltar representacions del Sudan i els estats de primera línia i reafirmar les resolucions 567 (1985), 568 (1985), 571 (1985), 572 (1985) i 580 (1985), el Consell va condemnar durament la "racista Sud-àfrica" per les seves recents amenaces per perpetrar actes d'agressió contra països veïns del sud d'Àfrica.
El Consell va lamentar la violència a la regió, va advertir a Sud-àfrica de cometre altres actes d'agressió, així com condemnar l'assistència d'altres Estats membres a Sud-àfrica que podrien servir per desestabilitzar altres països. També va demanar a altres estats que pressionessin Sud-àfrica de desistir d'aquests actes.
Igual que amb altres resolucions anteriors, la Resolució 581 va exigir a Sud-àfrica l'erradicació de l'apartheid, inclòs el desmantellament dels bantustans, eliminant prohibicions i restriccions sobre manifestacions anti-apartheid, organitzacions, individus i mitjans de comunicació, permetre la tornada dels exiliats i acabar amb la violència i la repressió dels negres i altres oponents a l'apartheid. També va fer una crida perquè tots els presos polítics fossin alliberats.
Finalment, la Resolució 581 va condemnar Sud-àfrica per no tenir en compte les resolucions de les Nacions Unides sobre el tema, va encomiar als estats de primera línia per proporcionar santuari als refugiats i va demanar al Secretari General de les Nacions Unides que continués vigilar la situació.
La resolució va ser aprovada per 13 vots i cap en contra, amb dues abstencions del Regne Unit i dels Estats Units.

## Vegeu també

* Llista de resolucions del Consell de Seguretat de les Nacions Unides 501 a la 600 (1982 - 1987)

## Enllaços externs

* PDF Text de la Resolució a UN.org
# Resolució 587 del Consell de Seguretat de les Nacions Unides

La Resolució 587 del Consell de Seguretat de les Nacions Unides, aprovada el 23 de setembre de 1986, després de recordar les resolucions anterior del Consell de Seguretat, va condemnar enèrgicament els atacs contra la Força Provisional de les Nacions Unides al Líban (UNIFIL) al sud del Líban, expressant indignació pels atacs rebuts. Algunes vides es van perdre durant l'atac, en què la UNIFIL va acusar de l'acció a l'exèrcit de Israel recolzat per l'Exèrcit del Sud del Líban.
La resolució, presentada per França, va elogiar el treball de la UNIFIL i el seu "coratge, esperit de disciplina i compostura". També va prendre nota d'un informe del Secretari General de les Nacions Unides i va acceptar les seves propostes relatives a la seguretat de la Força, que li va demanar que informés en un termini de 21 dies sobre l'aplicació de la Resolució 587.
El Consell va acabar demanant la retirada del Sud del Líban de totes les forces militars no acceptades per les autoritats del Líban.
La resolució 587 va ser aprovada amb 14 vots contra cap, mentre que els Estats Units es van abstenir de votar.

## Referències

* ↑ «Security Council Resolution 587 (1986), attack on UNIFIL, 23 September 1986.». Israeli Ministry of Foreign Affairs, 23-09-1986.
* ↑ Keesing's Record of World Events «Factional fighting in Beirut prior to February 1987 Syrian intervention – Fighting in Tripoli – Clashes involving UNIFIL and Israeli-backed forces in south – Amal-PLO battles – Kidnappings of foreigners». Keesing's Record of World Events. Keesing's Worldwide, LLC, 33, 1987, pàg. 35020.

## Vegeu també

* Llista de resolucions del Consell de Seguretat de les Nacions Unides 501 a la 600 (1982 - 1987)
* Guerra Civil Libanesa

## Enllaços externs

* «Text de la Resolució» (pdf). Nacions Unides.
# Resolució 585 del Consell de Seguretat de les Nacions Unides

La Resolució 585 del Consell de Seguretat de les Nacions Unides, aprovada per unanimitat el 13 de juny de 1986, va assenyalar un informe del Secretari General de les Nacions Unides que, a causa de les circumstàncies actuals, la presència de la Força de les Nacions Unides pel Manteniment de la Pau a Xipre (UNFICYP) continuaria sent essencial per a un assentament pacífic. El Consell va expressar el desig de totes les parts de donar suport a l'acord de deu punts per a la represa de les converses intercomunitàries i va demanar al Secretari General que tornés a informar abans del 30 de novembre de 1986 per seguir l'aplicació de la resolució.
El Consell va reafirmar les seves resolucions anteriors, inclosa la Resolució 365 (1974) i va expressar la seva preocupació per la situació, instant les parts implicades a treballar juntes per la pau i va ampliar l'estancament de la Força a Xipre, establerta a la resolució 186 (1964), fins al 15 de desembre de 1986.

## Vegeu també

* Llista de resolucions del Consell de Seguretat de les Nacions Unides 501 a la 600 (1982 - 1987)
* Línia Verda (Xipre)

## Enllaços externs

* PDF Text de la Resolució a UN.org
# Resolució 589 del Consell de Seguretat de les Nacions Unides

La Resolució 589 del Consell de Seguretat de les Nacions Unides, aprovada per unanimitat el 10 d'octubre de 1986, després de considerar la qüestió sobre la recomanació relativa al nomenament del Secretari General, el Consell va recomanar a l'Assemblea General que Javier Pérez de Cuéllar fos nomenat com a Secretari General per un segon període de cinc anys des de l'1 de gener de 1987 fins al 31 de desembre de 1991.

## Vegeu també

* Llista de resolucions del Consell de Seguretat de les Nacions Unides 501 a la 600 (1986 - 1987)

## Enllaços externs

* PDF Text de la Resolució a UN.org